http://stariwww.mvp.hr/mvprh-www/dnevno/images/grb.gif

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA ZADARSKA**

Komisija za provedbu javnog natječaja

objavljenog dana 23. studenog 2022. godine u „Narodnim novinama” broj 137/2022., na web stranicama Ministarstva pravosuđa i uprave i Policijske uprave zadarske

za prijam u državnu službu na neodređeno vrijeme u Ministarstvo unutarnjih poslova,

Policijsku upravu zadarsku **objavljuje**

**POZIV NA TESTIRANJE**

**KANDIDATIMA/KINJAMA**

**koji/e su podnijeli/e pravodobne i potpune prijave te ispunjavaju formalne uvjete iz Javnog natječaja za prijam u državnu službu na neodređeno vrijeme u**

**Policijsku upravu zadarsku, za sljedeća radna mjesta:**

1. **SLUŽBA UPRAVNIH POSLOVA, DRŽAVLJANSTVA I STATUSNIH PITANJA STRANACA**

**ODJEL ZA UPRAVNE POSLOVE**

**upravni referent - 2 izvršitelja**

1. **POLICIJSKA POSTAJA PAG**

**upravni referent - 1 izvršitelj**

1. **POLICIJSKA POSTAJA BIOGRAD**

**upravni referent - 1 izvršitelj**

1. **POLICIJSKA POSTAJA BENKOVAC-OBROVAC**

**upravni referent - 1 izvršitelj**

1. **POSTAJA GRANIČNE POLICIJE GRAČAC**

**upravni referent -1 izvršitelj**

1. **POSTAJA GRANIČNE POLICIJE GRAČAC**

**upravni savjetnik - 1 izvršitelj**

**koje će se održati dana 20. prosinca 2022. godine (utorak) na adresi Ulica Stjepana Radića 11 d u Zadru ( u dvorani Policijske postaje Zadar) i to:**

* **s početkom u 09.00 sati za kandidate čije prezime počinje sa slovom A do M**
* **s početkom u 11.00 sati za kandidate čije prezime počinje sa slovom N do Ž**

**KANDIDATI KOJI UDOVOLJAVAJU UVJETIMA IZ JAVNOG NATJEČAJA I KOJI SE POZIVAJU NA TESTIRANJE, O ISTOME ĆE BITI OBAVIJEŠTENI OSOBNO TELEFONOM.**

**Kandidati trebaju doći na mjesto održavanja testiranja 10 minuta prije početka testiranja.**

**Pravni izvori za pripremu kandidata za testiranje objavljeni su na web stranici Policijske uprave zadarske** [**https://zadarska-policija.gov.hr**](https://zadarska-policija.gov.hr)istovremeno s objavom javnog natječaja.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na javni natječaj te će im biti dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na javni natječaj. Obavijest će im biti dostavljena poštanskom službom ili putem elektroničke pošte.

Sve dodatne informacije kandidati mogu dobiti na brojeve telefona: 023 345-278 ili 023 345-320.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

1. Po utvrđivanju identiteta i svojstva kandidata/kinja, isti će biti upućeni u dvorane gdje će se održavati testiranje.

Testiranje se sastoji od provjere znanja, sposobnosti i vještina bitnih za obavljanje poslova radnih mjesta.

1. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**
2. Za vrijeme testiranja **nije dopušteno:**

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima/kinjama niti na drugi način remetiti

koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja,

a njegov/njezin rezultat Komisija neće priznati niti ocijeniti.

|  |
| --- |
| **NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu javnog natječaja natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.** |

1. Na razgovor (intervju) će se pozvati kandidati/kinje koji su ostvarili/le ukupno najviše bodova na testiranju i to 10 kandidata za svako radno mjesto.

Ako je na testiranju zadovoljilo manje od 10 kandidata, na razgovor će se pozvati svi kandidati koji su zadovoljili na testiranju. Svi kandidati koji dijele 10. mjesto nakon provedenog testiranja pozvat će se na intervju.

**Razgovor (intervju)** sa kandidatima javnog natječaja koji zadovolje pisani dio testiranja održat će se dana **21. prosinca 2022. godine** **(srijeda)** sa početkom **u 09.00 sati** **na adresi Ulica Stjepana Radića 11 d u Zadru ( u dvorani Policijske postaje Zadar),** **a o točnom terminu razgovora svaki kandidat će biti obaviješten osobno telefonskim putem.**

Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje odnosno svakom pojedinom kandidatu/kinji se dodjeljuje određeni broj bodova od 0 do 10.

**O točnom terminu i mjestu razgovora (intervjua) kandidati/kinje će biti pravovremeno obaviješteni.**

Komisija za provedbu javnog natječaja

za prijam u državnu službu na neodređeno vrijeme

u Ministarstvo unutarnjih poslova, Policijsku upravu zadarsku